Jelér

Jelér basa latin  (Lepidocephalichthys hasselti) atawa serowot nyaéta lauk kawilang leutik tur mibanda kumis anu kagolongkeun kana kulawarga Cobitidae.  Ieu lauk hirup jeung baranahan di sakuliah  Asia Tenggara utamana di Indonesia beulah kulon.  Di Jawa kulon jelér loba kapanggih hirup disusukan leutik jeung kamalir sawah .

Pedaran
Jelér pangawakana kawas belut ngan leuwih buntet huluna monyong jeung rada bentelu, panonna laleutik, cécépét buntutna kawas garpuh. Cécépét palebah dada (dorsal) ; beuteung (anal);  jeung buntut (caudal) kurang leuwih aya 7 ramo-ramo kawas garpuh.
Kelir tonggongna semu héjo  zaitun, awakna belang-belang kelir coklat, ti mimiti palebah panon nepi ka buntutna aya polét hideung ngaurat kalawan écés, cécépét buntutna ramo-ramona ngagurat kaluhur, cécépét-cécépét ditempat anu séjénna  méh teu katempo. Palebah beuteungna aya kelir semu konéng.
Pangawakan Lauk jelér kawas belut ngan leuwih buntet jeung mibanda kumis ogé cécépét anu   jangkungna, 6-7 kali panjang awakna.  Huluna rada bentelu, gedéna kurang leuwih  5 - 6 kali panjang awakna.  Pipi, satukangeun panona, asangna/insang ditutupan ku sisik-sisik anu kacida leutikna, bisa katempo soteh upama maké kaca atawa alat panempo barang leutik.  liang irungna (Nostril) leuwih deukeut kana panon ti batan kana momonyong huluna.

Panonna, laleutik pisan.  Kumisna aya 8 lambar;  kumis anu aya dina biwir handapna leuwih pondok ngan rada kandel, sakapeungmah malahan henteu katempo. Susuri/cécépét tonggongna (dorsal) satengahna tina cécépét beuteungna.  cécépét dina dadana (pektoral) tungtungna rada bentelu semu buleud.  cécépét dorsal mibanda 7- 8 ramo-ramo leuleus wanguna kawas garpuh;  cécépét bujurna 7;   cécépét pektoral 7-8;  jeung cécépét ventral 7.. 1916.   The Fishes of The Indo-Australian Archipelago III: 29.  E.J. Brill.  Leiden.  tungtung cécépétsemu buleud kawas beunang neukteuk..  1992.  "A synopsis of the Malayan species of Lepidocephalichthys, with descriptions of two new species (Teleostei: Cobitidae)".  Raffles Bulletin of Zoology 40(2): 201-220.

Kabiasaan hirup
Mimiti kapanggih di susukan  "Tjelankahan" (Cilangkahan?) di Jawa, ti saprak harita jelér kapanggih ogé di sababaraha daérah di pulo Jawa:   mimitina di Bandung, Garut, Jakarta, Bogor, Purworejo.  Kapanggih ogé di Deli (Sumatera) jeung Situ Bagendit.  Di Bogor, lauk ieu mimiti kapanggih di susukan Ci Liwung deukeut Kebun Raya Bogor.  1907.  "List of fishes collected in the river at Buytenzorg, Java, by Dr. Douglas Houghton Campbell".  Proceedings of the United States National Museum, 33(1575): 537.

Jelér ogé kapanggih di Kalimantan, Semenanjung Malaya, Thailand (Sungai Chao Phraya, S. Mekong, dan pulo Koh Mahk), Laos, Kamboja, Vietnam, dan Birma (S. Salween).Seriously Fish:  Lepidocephalichthys hasselti (Valenciennes, 1846)

Jelér sakapeung hirup ogé di susukan leutik/solokan sungai-sungai, anu caina henteu tarik tur déét, aya ogé di rawa, situ, jeung sawah. Mindeng ogé kapanggih di susukan anu remet ku akar vegetasi, tur taneuhna tina lempung atawa leutak.

IUCN ngalaporkeun yén jelér masih loba kapanggih hartina masih jauh tina konservasi/kudu di jaga kalumangsungan hirupna, taya lian kaayaana "LC" (Least Concern).  2013.  Lepidocephalichthys hasselti.  The IUCN Red List of Threatened Species. Version 2014.3. <www.iucnredlist.org>. Downloaded on 25 February 2015.

Dicutat tina

Tutumbu kaluar

 ADW:  Lepidocephalichthys hasselti
 FishBase:  Lepidocephalichthys hasselti (Valenciennes, 1846)
 FIMSéa (Fish of Mainland Southéast Asia):  Lepidocephalichthys hasselti (CYPRINIFORMES: Cobitidae).  Foto-foto spesimen:  IFREDI-P00855, IFREDI-P02600, IFREDI-P03039, IFREDI-P03191. 
 ITIS:  Lepidocephalichthys hasselti (Valenciennes, 1846)
 Loaches OL:  Lepidocephalichthys hasselti

Kategori:Cobitidae
Kategori:Sasatoan Sunda
Kategori:Sasatoan Indonésia
Kategori:Lauk
Kategori:Lauk darat